Зур сәләт иясе.

Шигырь ул – хикмәтле сүзләр,

Рифма-үлчәме килгән.

Шигырь язу бик зур сәләт –

Ул Пушкинга бирелгән.

Кече яшьтән мөкиббән без

Пушкин әсәрләренә,

Тукай белән Җәлил кебек

Бу шагыйрь якын безгә.

Рус теленә Коръән сүзен

Пушкин тәрҗемә иткән.

Ислам дине кыйммәтләрен

Русларга бүләк иткән.

Пушкин кебек бөек шагыйрь

Дөньяга сирәк килә.

Аның шигырьләре безгә

Үсәргә илһам бирә!

